Výzva na predloženie ponuky pre účely zistenia predpokladanej hodnoty zákazky

Dobrý deň,

Verejný obstarávateľ Ministerstvo vnútra Slovenskej republiky realizuje prieskum trhu na predmet zákazky:

Jazykový kurz.

Špecifikácia požiadavky – stručný opis predmetu zákazky:

* jazykové vzdelávanie zamestnancov Úradu hraničnej a cudzineckej polície Prezídia Policajného zboru;
* anglický jazyk;
* kurz špecializovaného jazyka, jazykový kurz zameraný na odbornú terminológiu v oblasti služby hraničnej a cudzineckej polície so zameraním sa na oblasť kontroly hraníc,  návratovej politiky, prípravy na schengenské hodnotenie s cieľom zlepšenia najmä priamych komunikačných schopností (hovorené slovo) príslušníkov Policajného zboru;
* skupinový kurz, predpokladaný počet skupín 9, forma vzdelávania online (Poprad letisko, Košice letisko) a prezenčne (Bratislava letisko, Bratislava-úrad) – doplňujúce informácie k odhadovanej úrovni a forme:

odhadovaná úroveň B1 - 17 príslušníkov Policajného zboru

3osoby - Poprad letisko (Na letisko 100, 058 89 Poprad) –online formou

6 osôb - Košice letisko (Letecká 41, 041 75 Košice; - online formou

5 osôb -  Bratislava letisko  (Ivanská cesta, 820 01 Bratislava) – prezenčnou formou

3 osoba -  Bratislava- úrad, (Ružinovská 1/B, Bratislava)  - prezenčnou formou

odhadovaná úroveň B2 - 29 príslušníkov Policajného zboru

3 osoby -  Poprad letisko (Na letisko 100, 058 89 Poprad) - online formou

6 osôb -  Košice letisko (Letecká 41, 041 75 Košice) – online formou

3 osoby -  Bratislava letisko (Ivanská cesta, 820 01 Bratislava) – prezenčnou formou

17 – osôb,  Bratislava-úrad, Ružinovská (Ružinovská 1/B, Bratislava)    - prezenčnou formou

* dĺžka trvania kurzu 8 týždňov (spolu 16 hodín á 60 minút / skupina);
* frekvencia výučby 2 hodiny 1 x týždenne (1 hodina/60 min/);
* celkový počet účastníkov kurzu 46 osôb;
* rozraďovací test (online), zistenie aktuálnej jazykovej úrovne každého študenta  a zaradenie do skupín;
* monitoring dochádzky a prebratého učiva;
* učebný materiál zabezpečí dodávateľ jazykového kurzu pre každého účastníka;
* termín realizácie kurzu apríl – máj 2024;
* storno politika: Oznámenie o zrušení/preložení vyučovacej hodiny zo strany objednávateľa je bez poplatku, pokiaľ je vyučovacia hodina zrušená/preložená 24 hod. pred plánovaným začiatkom vyučovacej hodiny. V prípade zrušenia/preloženia vyučovacej hodiny zo strany objednávateľa v lehote kratšej ako 24 hod. (zrušenie na poslednú chvíľu, neprítomnosť účastníkov/skupiny) je objednávateľ povinný uhradiť cenu neodučených vyuč. hodín.;
* časová flexibilita lektorov – časový harmonogram výučby podľa vzájomnej dohody účastníkov výučby s lektorom;
* poskytovateľ zabezpečí pre úspešných účastníkov jazykového vzdelávania certifikáty alebo osvedčenia o absolvovaní jazykového;
* cena musí zahŕňať všetky náklady súvisiace s poskytnutím požadovanej služby vrátane výučby; prípravy a zabezpečenie vyučovacích hodín; dopravy lektora na miesto výučby; zabezpečenie odborných materiálov a certifikátov alebo osvedčení o absolvovaní kurzu.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky v termíne do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke, t. j. do 28.2.2024 do 12.00 hod..

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Žiadame, aby záujemca vyplnil nižšie uvedenú tabuľku:

|  |  |  |  |  |
| --- | --- | --- | --- | --- |
| Predmet zákazky | Cena bez DPH | Sadzba DPH | Výška DPH | Cena s DPH |
| Jazykový kurz | 0,00 | 0,00 | 0,00 | 0,00 |

V prípade, ak záujemca nie je platca DPH žiadame o zaslanie informácie, upozornenia k uvedenej skutočnosti.

S pozdravom

Mgr. Martin Tolla

Starší referent špecialista Odboru hraničnej polície Úradu hraničnej a cudzineckej polície Prezídia Policajného zboru

Ružinovská 1/B, 812 72 Bratislava

0961050705

e-mail: [martin.tolla@minv.sk](mailto:martin.tolla@minv.sk)

: